კაროლინა კოსე

კაროლინა კოსე (; დ. 25 დეკემბერი, 1961) — ურუგვაელი ინჟინერი და პოლიტიკოსი, რომელიც 2025 წლის 1 მარტიდან ასრულებს ურუგვაის ვიცე-პრეზიდენტის მოვალეობას, 2024 წლის არჩევნებში გამარჯვების შემდეგ. იგი იყო მონტევიდეოს ინტენდანტი 2020 წლის ნოემბრიდან 2024 წლის ივლისამდე. ფართო ფრონტის წევრი, მუშაობდა მრეწველობის, ენერგეტიკისა და სამთო მრეწველობის მინისტრად 2015-2019 წლაებში პრეზიდენტ ტაბარე ვასკესის მეორე ადმინისტრაციის დროს. 2019 წლის ურუგვაის საყოველთაო არჩევნებში იგი აირჩიეს ურუგვაის სენატში და თავისი მანდატი დაიკავა 2020 წლის 15 თებერვალს. 2020 წლის 27 სექტემბერს იგი აირჩიეს ქვეყნის დედაქალაქის, მონტევიდეოს ინტენდანტად.

ადრეული ცხოვრება და განათლება
ანა კაროლინა კოსე გარიდო დაიბადა და გაიზარდა დედაქალაქ მონტევიდეოში 1961 წლის 25 დეკემბერს. მისი მშობლები იყვნენ ვილანუევა კოსე, ისტორიის პროფესორი და მსახიობი, რომელიც ძირითადად არგენტინაში მოღვაწეობდა და ზულმა გარიდო. იგი გაიზარდა ვილა-ესპანიოლასა და კურვა-დე-მარონიასის უბნებს შორის. კოსე ფრანგული და ესპანური წარმოშობისაა. მან სწავლა დაიწყო № 117 დაწყებით სკოლაში. 1991 წელს კოსემ დაამთავრა რესპუბლიკის უნივერსიტეტის ინჟინერიის ფაკულტეტი ელექტროინჟინერიის ხარისხით.სტუდენტობის წლებში იგი შეუერთდა კომუნისტური ახალგაზრდობის კავშირს .

აკადემიური კარიერის შემდეგ, იგი ძირითადად მუშაობდა კერძო კორპორაციებში, მათ შორის -ში, -ში, და -ში. ასევე, იგი ეხმარებოდა სამთავრობო სააგენტოებს, როგორიცაა საგარეო საქმეთა სამინისტროსთვის პირველი სტრუქტურირებული საკაბელო სისტემის დაგეგმვასა და ზედამხედველობაში და 1994-1999 წლებში ვენესუელის ეროვნული საარჩევნო საბჭოსთვის თითის ანაბეჭდების დაჭერის მოწყობილობების შემუშავებაში. 2009 წელს კოსემ მიიღო მაგისტრის ხარისხი მათემატიკურ ინჟინერიაში.

პოლიტიკური კარიერა
კოსეს პოლიტიკური კარიერა დაიწყო 2007 წელს, როდესაც მან დაიკავა მონტევიდეოს ინტენდანციის საინფორმაციო ტექნოლოგიების განყოფილების დირექტორის პოზიცია. მის მიერ თანამდებობაზე ყოფნისას გატარებული პოლიტიკა იყო ქალაქის მეტროპოლიტენის სატრანსპორტო სისტემის ტექნოლოგიური უზრუნველყოფა.

2010 წლის მაისში, პრეზიდენტმა ხოსე მუხიკამ იგი დანიშნა ტელეკომუნიკაციების ეროვნული ადმინისტრაციის პრეზიდენტად და ამ ტანამდებობაზე მუშაობდა 2015 წლამდე. 2014 წლის დეკემბერში, ტაბარე ვასკესის ახალი საპრეზიდენტო ვადით არჩევის დადასტურების შემდეგ, გამოცხადდა, რომ კოსე იქნებოდა მრეწველობის, სამთო მრეწველობისა და ენერგეტიკის სამინისტროს ხელმძღვანელი, ეს პოზიცია დაიკავა 2015 წლის 2 მარტს. მინისტრის პოზიციაზე ყოფნის პერიოდში ააგო მონაცემთა ცენტრი და დაამონტაჟდა წყალქვეშა კაბელი, რომელმაც ურუგვაი დააკავშირა შეერთებულ შტატებთან.

2024 წლის საპრეზიდენტო არჩევნები
2023 წლის განმავლობაში ფართო ფრონტის სხვადასხვა შემადგენელმა სექტორებმა გამოაცხადეს თავიანთი მხარდაჭერა კოსეს შესაძლო კანდიდატურისთვის 2024 წლის საპრეზიდენტო პრაიმერებში, მათ შორის ყველაზე მემარცხენე ფრთამ, როგორიცაა კომუნისტური, სოციალისტური და რევოლუციური მუშათა პარტიები.

2023 წლის 8 ნოემბერს, ინტენდანტის პოზიციაზე ყოფნისას, კოსემ ოფიციალურად გამოაცხადა თავისი კანდიდატურა. მანამდე, 2020 წელს, განაცხადა, რომ არ იყრიდა კენჭს პრეზიდენტობაზე მონტევიდეოს ინტენდანტად არჩევის შემთხვევაში. 2023 წლის ნოემბრის ბოლოს, იგი საზოგადოებრივი აზრის გამოკითხვებში ფართო ფრონტის ეროვნულ პრაიმერებში დაახლოებით 33%-ით მეორე ადგილზე იყო იამანდუ ორსის შემდეგ. 10 დეკემბერს იგი ოფიციალურად დაასახელა ფართო ფრონტის კონგრესმა, მოგვიანებით მოხსნა თავისი კანდიდატურა.

კოსე ოფიციალურად დასახელდა ვიცე-პრეზიდენტობის კანდიდატად ფართო ფრონტის ეროვნული კონვენციის მიხედვით 3 აგვისტოს. მან განაცხადა, რომ არ მისცემდა ხმას საკონსტიტუციო რეფერენდუმების სასარგებლოდ, რომლებიც სახალხო კონსულტაციაზე იყო გატანილი. რეფორმასთან დაკავშირებით, რომელიც ღამის პოლიციის რეიდების ნებართვას ითვალისწინებდა, მან განაცხადა, რომ ფართო ფრონტის მთავრობა არ გამოიყენებდა ამ ზომას. მისმა განცხადებამ გამოიწვია კონტროვერსია კონსტიტუციის შესაძლო უპატივცემულობის გამო, რაც მან მოგვიანებით უარყო.

კამპანიის დროს მან უარი განაცხადა ვიცე-პრეზიდენტობის კანდიდატებს შორის დებატებში მონაწილეობაზე, რითაც უარყო ეროვნული პარტიის კანდიდატის, ვალერია რიპოლის წინადადებები. კოსე გახდა არჩეული ვიცე-პრეზიდენტი მას შემდეგ, რაც ორსიმ გაიმარჯვა 2024 წლის საყოველთაო არჩევნების მეორე ტურში.

პირადი ცხოვრება
კოსეს ჰყავს ორი შვილი, როდრიგო და ანხელესი. იგი კლუბ ნასიონალ დე ფუტბოლის გულშემატკივარია.